b'\n_START_ARTICLE_\nCriss Angel\n_START_SECTION_\nCriss Angel Mindfreak\n_START_PARAGRAPH_\nCriss Angel on v\xc3\xb5rgustiku A&E Network saate Criss Angel Mindfreak looja. 1. ja 2. hooaeg filmiti Las Vegase hotellis The Aladdin ning 3. hotellis Luxor Las Vegas. Alates esilinastusest 20. juulil 2005 on saates olnud sellised illusioonid nagu vee peal k\xc3\xb5ndimine, h\xc3\xb5ljumine, m\xc3\xb6\xc3\xb6da Luxor Hoteli seina \xc3\xbcles k\xc3\xb5ndimine (Luxor\'i Sky Beam\'i, 39 fokuseeritud ksenoonlambi kiire valguses, mis on n\xc3\xa4htav kosmosest), kahe hoone vahel h\xc3\xb5ljumine, Lamborghini kaotamine, enda pooleks l\xc3\xb5ikamine ja klaasikildudel lamades teerulli alla j\xc3\xa4\xc3\xa4mine. 5. hooaeg esilinastus 12. augustil 2009.\n_START_SECTION_\nCriss Angel Believe\n_START_PARAGRAPH_\nCriss Angel tegi koost\xc3\xb6\xc3\xb6d Cirque du Soleil\'ga et luua Criss Angel Believe, live-show Las Vegases Luxor Hotelis, milles m\xc3\xa4ngis peaosa Angel, kes m\xc3\xa4rgiti \xc3\xa4ra kui show kaasautor, illusioonide looja ja kujundaja ning originaalidee looja._NEWLINE_Algselt p\xc3\xbc\xc3\xbcdis Angel arendada showd Broadway\' ja erinevate kasiinode jaoks, kuid oma l\xc3\xb5pliku kuju v\xc3\xb5ttis Believe alles siis, kui ta astus partnerlusse Cirque du Soleil\'ga ja Luxori emafirmaga MGM Mirage Resorts, mis rahastas showd 100 miljoni dollariga.._NEWLINE_Peale mitmeid edasil\xc3\xbckkumisi toimus show avagala 31. oktoobril 2008, septembris eelnesid sellele mitmed eelvaate-showd. Esialgne eelvaade v\xc3\xb5eti vastu halvasti, publik reageeris negatiivselt. Show avagala sai samuti karmi arvutuse osaliseks, mis mainis Angel\'i kuulsa maagia puudumist, lisaks ka segadusttekitavat ja ebahuvitavat teemat. Kriitikud tundsid, et nii Angel kui ka Cirque du Soleil esinesid allpool oma v\xc3\xb5imeid._NEWLINE_\xc3\x84\xc3\xa4rmiselt tehnilise show tunnusteks on s\xc3\xbcrrealistlik segu surmap\xc3\xb5lglikest trikkidest, liikuvatest robotj\xc3\xa4nestest, p\xc3\xb6\xc3\xb6rastest filmiefektidest, \xc3\xb5udust\xc3\xa4ratavates kost\xc3\xbc\xc3\xbcmides tantsijatest, \xc3\xb5huakrobaatikast ja muidugi mustkunstist._NEWLINE_"See show on minu elust," \xc3\xbctles Angel. "See on \'Alice Imedemaal.\' See on \'V\xc3\xb5lur Oz.\' \'Mindfreak.\' See on deemonitest minu peas, headusest mis on \xc3\xbcmberringi, inglitest ja armastusest ja ihast - k\xc3\xb5ikide nende asjade segust."\n_START_SECTION_\nIsiklik elu\n_START_PARAGRAPH_\nCriss Angel abiellus 17. m\xc3\xa4rtsil 2002. aastal oma kauaaegse kallima JoAnn Winkhart\'iga, keda Angeli saate Mindfreak esimese hooaja kahes episoodis - "Buried Alive" (episood 6, 2005) ja "Body Suspension" (episood 5, 2005) - mainiti osalejate hulgas mitte kui abikaasat vaid kui "Crissi t\xc3\xbcdrukut". 2006. aasta kevadel andis JoAnn sisse lahutuse, v\xc3\xa4ites, et nende suhet oli hoitud saladuses Angeli karj\xc3\xa4\xc3\xa4ri edendamiseks. JoAnn s\xc3\xbc\xc3\xbcdistas Angelit vaimses julmuses ja h\xc3\xbclgamises ning af\xc3\xa4\xc3\xa4ris Cameron Diaziga. Diaz l\xc3\xbckkas tagasi v\xc3\xa4ite, et tal oli midagi pistmist Criss Angeli ja tema naise abielu lagunemisega. \xe2\x80\x9cKui Cameron Angelit selle aasta mais kohtas, oli Angel oma naisest lahus olnud juba \xc3\xbcle aasta ja tema naine oli lahutusavalduse sisse andnud juba 2006. aastal,\xe2\x80\x9d \xc3\xbctles Diazi esindaja 2007. aastal. Criss ise v\xc3\xa4itis, et nende vahel pole enamat kui s\xc3\xb5prus._NEWLINE_Angelit on pandud paari ka Britney Spearsi, Paris Hiltoni, Pamela Andersoni ja Lindsay Lohaniga. Angel on k\xc3\xb5ik need jutud tagasi l\xc3\xbckanud, v\xc3\xa4ites, et nad on vaid s\xc3\xb5brad._NEWLINE_2008. aasta novembris hakkas Angel k\xc3\xa4ima Hugh Hefneri endise t\xc3\xbcdruks\xc3\xb5bra Holly Madisoniga. Suhe l\xc3\xb5ppes 2009. aasta veebruaris.'